Huippusuositun Silta-sarjan näyttelijä Kim Bodnia sanoo, että antisemitismi oli osasyy siihen, ettei häntä nähty enää kolmannella kaudella.

Sarjan tapahtumapaikkoina toimivat Tanskan Kööpenhamina ja Ruotsin Malmö. Malmössä 43 prosentilla väestöstä on ulkomaalainen tausta. Irakilaiset, libanonilaiset ja palestiinalaiset ovat suurimmat ryhmät.

Kaupungin juutalainen monitoimitalo on vahvasti linnoitettu. Talossa on turvaovet ja talon edustalla suojatolppia estämässä autopommeja.

– Antisemitismi kasvaa varsinkin Malmössä, Ruotsissa, missä kuvasimme Silta-sarjaa. Ei ole kovinkaan kivaa tai mukavaa olla siellä juutalaisena, Kim Bodnia sanoo.

– En tunne oloani turvalliseksi siellä. Tämä ei ole hauskaa. Se (antisemitismi) on kasvamassa. Meidän täytyy kohdata se joka päivä ja taistella sitä vastaan, hän jatkoi.

Juutalaiset ovat jo pitkään valittaneet kasvavasta häiriköinnistä kaupungissa.

Kuva: Silta

Lähde: The Telegraph

Päivitys: Otsikko korjattu ja kuva vaihdettu

(Episodi/MLE)